มีตุ่มที่คอหลังลิ้นไก่มาน่าจะเดือนสองเดือนแล้วค่ะ ไม่มีอาการคันหรือเจ็บเลยค่ะจะมีก็ตอนเจ็บแค่ตอนเช้าแล้วก็เจ็บแค่ตอนเช้าเท่านั้นค่ะจะว่าขาดน้ำก็ไม่ใช่เพราะส่วนตัวเป็นคนที่กินน้ำเยอะด้วยค่ะแล้วก็ออกกำลังกายเป็นประจำก็เลยไม่คิดว่าตัวเองน่าจะเป็นเพราะขาดน้ำน่าจะคิดว่าเป็นอย่างอื่น
สวัสดีค่ะ ตุ่มที่บริเวณคอตรงหลังลิ้นไก่อาจจะมีสาเหตุมาจากการมีคออักเสบจากการติดเชื้อไวรัสหรือแบคทีเรีย แผลร้อนในที่บริเวณเยื่อบุช่องปาก ต่อมทอนซิลอักเสบ มีหินปูนที่ต่อมทอนซิล มีลิ้นไก่อักเสบ หรือเป็นเนื้องอกของเยื่อบุภายในช่องปาก เป็นต้นซึ่งหากมีอาการมาเรื้อรังเกิน 2 เดือนไม่หายไป ตุ่มโตเร็ว หรือก่อให้เกิดความเจ็บปวดร่วมด้วย ควรไปพบแพทย์เพื่อตรวจเพิ่มเติม ให้ได้สาเหตุที่แน่ชัดเบื้องต้นให้ดื่มน้ำมากๆ รับประทานอาหารอ่อนๆที่ไม่ก่อให้เกิดการระคายเคืองในช่องปาก ไม่ไปขูดหรือแกะบริเวณตุ่มเอง